
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/326/29.09.2005

	
	
	


A   V   I   Z

asupra proiectului de Lege privind Bursele de mărfuri, Camera Deputaţilor fiind  Cameră decizională, (PLx 424/2005).

În conformitate cu prevederile art. 89 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege privind Bursele de mărfuri, Camera Deputaţilor fiind Cameră decizională, trimis cu adresa nr.  PLx 424/28.09.2005.




Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 29 septembrie  2005.


Prin proiectul de lege se urmăreşte asanarea vidului legislativ creat prin intrarea în vigoare a Legii nr. 297/2004 privind piaţa de capital, întrucât această lege abrogă Ordonanţa de urgenţă a Guvernului nr. 27/2002 privind pieţele reglementate de mărfuri şi instrumente financiare derivate, aprobată prin Legea nr. 512/2002.

În urma dezbaterilor, membrii Comisiei pentru politică economică, reformă şi privatizare au hotărât cu 22 de voturi pentru şi o abţinere ca proiectul de lege să fie aprobat, în forma prezentată.
                PREŞEDINTE,

     Mihai Tudose

         SECRETAR





    Vasile Cosmin Nicula

                                                                                                                       
Consilier parlamentar
                                                                                                               


Alina Hodivoianu










Expert parlamentar 

